Pothlađenje
<s>Pothlađenje ili pothlađivanje (eng. Supercooling ili Undercooling),  u fizici, predstavlja proces  snižavanja temperature  tekućine ili plina ispod točke smrzavanja, a da ne postane krut.</s><s>Pothlađivanje je snižavanje temperature tvari ispod temperature faznoga prijelaza bez promjene agregatnoga stanja ili kristalne strukture.</s><s>Pothlađena se tvar tada nalazi u nestabilnom stanju u području druge faze.</s><s>Taj učinak ili efekt najviše je vidljiv kod mnogih tekućina ili metalnih taljevina, ako su u vrlo čistom stanju.</s><s>Kod kristala, također visoke čistoće i s malim brojem defekata, pothlađivanje se očituje izostankom prelaska u drugu kristalnu strukturu (fazni prijelazi druge vrste).</s><s>Također je često kod keramika, stakala i drugih krutih amorfnih materijala.</s><s>Pothlađivanju je suprotna pojava pregrijavanje.</s><s>Po nekim fizikalnim svojstvima pothlađivanju je srodno kaljenje.</s>

<s>Pothlađena voda 
Pothlađena voda je voda u tekućem agregatnom stanju s temperaturom nižom od 0 °C (metastabilno stanje).</s><s>U laboratoriju se uspjelo ohladiti vodu i do –30 °C a da se ne smrzne.</s><s>Padne li u takvu vodu kristalić leda ili kakvo drugo sitno tijelo, ili se takva voda protrese, ona naglo prelazi u led.</s><s>U atmosferi ima vodenih kapljica s temperaturom i od –40 °C. Neki se oblaci (altokumulusi) sastoje samo od vodenih kapljica, iako im je temperatura niža od 0 °C. Oblaci koji se sastoje od pothlađenih kapljica vrlo su opasni za zrakoplove, jer se pothlađene kapljice oblaka pri sudaru pretvaraju u led pa na zrakoplovu stvaraju debelu ledenu koru.</s><s>Kada pothlađene kapi kiše udare u tlo, smrzavaju se i stvaraju poledicu.</s>

<s>Izvori</s>

<s>Termodinamika</s>

